106 T. THORELL 
paene parallelae sunt. Labiwm parvum, transversum, apice late 
rotundatum. Pedes longi, 1.’ paris reliquis longiores, metatarso 
tibiam longitudine superanti et tarso paullo plus duplo longiore. 
Tibiae setam sat fortem magis versus apicem supra ostendunt, 
patellae setam ejusmodi apice supra habent. Aculeis carent pedes, 
nisi setam fortem in apice patellarum 1. paris sitam aculeum 
appellare velis; pilis longioribus sat densis vestiti sunt, pilis in 
annulis nigris, et praesertim in annulo apicali tibiarum, paullo 
longioribus et densioribus. Abdomen (in exemplo nostro antice 
mutilatum) paullo longius quam latius est. Mamillaé inferiores 
superioribus parum majores sunt; art. 1.° utrarumque cylindratus 
est et paullo brevior quam latior, art. 2.° parvus sed (ut in re- 
liquis hujus generis formis) distinctissimus, obtusus. 
Color. — Cephalothoraz rufo-ferrugineus, clypeo pallidiore , 
testaceo. Sternum et partes oris ferruginea. Palpi testacei, apice 
paullo infuscati. Pedes testacei, annulis nigris et ferrugineis: fe- 
mora et patellae apice ferruginea sunt, tibiae et metatarsi apice 
late nigri, et basi plus minus evidenter ferruginei vel lutei; pili, 
quibus vestiti sunt pedes, pallidi sunt, excepto in annulis saltem 
nigris, ubi nigri sunt, ut setae. Abdomen albicans, nigro-lineatum 
et -maculatum: secundum medium lineam nigram postice abbre- 
viatam (ad °/, vel ?/, longitudinis dorsi pertinentem) ostendit, 
quae anterius bis in formam trianguli parvi dilatata est et etiam 
postice paullo dilatata; utrinque ab hac linea saltem duae lineae 
rectae oblique foras et retro versus ventrem ductae sunt; se- 
cundum latera dorsum utrinque seriem macularum inaequalium 
4-5 habet, quae series incurvae sunt et posteriora versus inter 
se appropinquant : maculae saltem binae anteriores suae quaeque 
linearum illarum obliquarum postice adjacent; a macula inse- 
quenti lineae duae oblique deorsum ductae sunt, et ita color 
abdominis albus in lateribus his omnibus lineis obliquis (quae 
infra sensim paullo dilatatae sunt, inter se unitae et colore 
magis diluto) in fascias obliquas latas divisus evadit. Latera 
ventris obscuriora videntur, maculis albis sparsa; secundum me- 
dium, saltem posterius, venter niger est, hac area oblonga nigra, 
quae etiam mamillas includit, utrinque, ad latera, serie macularum 
